Galeatius Ciano

Galeatius Ciano Comes de Cortelazzo (natus in Labrone die 18 Martii 1903– supplicio affectus est Veronae die 11 Ianuarii 1944 ) fuit inter Beniti Mussolini dictaturam legatus et vir publicus Italicus et negotiorum externorum minister. 

Die 24 Aprilis 1930 Galeatius Ciano Beniti Mussolini filiam maximam natam Eddam in matrimonium duxit.

Die 9 Junii 1936 Ciano a Mussolini negotiorum externorum minister factus est. Die 27 Novembris 1940 Ciano Berolini Foedus Trium Imperiorum cum Germania et Iaponia signavit. Die 25 Iulii 1943, post quam civitates alligatae exercitum in litore Siculo exposuerunt et hanc insulam celeriter ceperunt, Magnum Consilium Fascismi, Galeatio Ciano consentiente, Benito Mussolini imperium abrogavit.

Cum die 8 Septembris 1943 a Germanis Mussolini dux Rei Publicae Socialis Italicae restitutus est, Ciano comprehensus est et, iussu Mussolini qui preces filiae pro viro suo repudiavit, post iudicium Veronae die 11 Ianuarii 1944 supplicio affectus est.

Tempore subsicivo pilamalleus eum laetificabat, quo e.g. cum sacerdote celeberrimo Romae Hugone O'Flaherty ludere solebat.

 Bibliographia 
 Edda Ciano: My Truth, Londinii1977
 Giordano Bruno Guerri: Galeazzo Ciano, Mediolani 1979
 Erich Kuby: Verrat auf Deutsch, Hamburgi 1990, ISBN 3-455-08754-X
 Duilio Susmel: Vita sbagliata di Galeazzo Ciano, Mediolani 1962

 Nexus externi 
 CortelazzoGaleazzo Brevis Biographia in Museo historico Germaniae (Deutsches Historisches Museum)
 Galeazzo Ciano – negotiorum externorum minister Beniti Mussolini (Bayerischer Rundfunk RealAudio)

Categoria:Politici Italiae
Categoria:Fascismus in Italia
Categoria:Nati 1903
Categoria:Mortui 1944
categoria:Lusores pilamallei